DEVINTAS SEIMAS 


Devintas seimas įvyko Brooklyn, N.Y., 1923 m. rugpiūčio 27-28 d. 
Atstovių suvažiavo 44. Narių skaičius — 1,839. 

Šiame seime nutarta surengti šešių mėnesių narių vajų ir skirti tris 
dovanas. Užgirtas Apdraudos skyriaus įsteigimas, padaryta kaikurių priedų 
prie Konstitucijos ir nutarta, kad kuopos, siūlydamos į Garbės nares pasi- 
darbavusius asmenis, prieš seimą praneštų jų vardus Centro valdybai. 

A. Nausėdienei pasitraukus iš „Moterų Dirvos“ redagavimo pareigų 
1923 m., Centro valdybos pakviesta S. Sakalienė, perėmė redagavimo 
darbą. 

Į Centro valdybą išrinkta: dvasios vadas kun. M. Urbonas, pirm. M. 
Jokubaitė, vicepirm. V. Petrukevičienė, rašt. M. Vaičiūnienė, ižd. M. Bren- 
zaitė, iždo glob. O. Kizlaitienė ir O. Nevulytė. Atstovės į Tautos Tarybą: 
A. Nausėdienė ir B. Vaškiūtė. 

Direktorės: New York ir New Jersey — S. Subatienė, Pennsylvania — 
P. Schevets, Mass. ir Maine — O. Jankienė, Michigan — O. Kizlaitienė, 
Ohio — M. Jankauskienė. 

Į Garbės narius pakelti: kun. M. Urbonas ir M. Jokubaitė. 


DEŠIMTAS SEIMAS 


Dešimtas seimas įvyko 1924 m. rugpiūčio 18-20 d., Chicago, Ill., kur 
prieš 10 metų Sąjunga buvo gimus. Atstovių suvažiavo 44. Sąjunga turėjo 
2,090 narių. 

Dešimtmečio proga organizacija sulaukė daug sveikinimų ir aukų ne 
tik iš kuopų, bet ir pavienių asmenų, viso $236.00. 

Kadangi šiame seime dalyvavo trys atstovės, būtent: A. Nausėdienė, 
M. Gurinskaitė ir P. Macijauskaitė, kurios dalyvavo steigiamajame Moterų 
sąjungos kuopa Šv. Jurgio parapijoj, Chicago, Ill., 1914 m. gruodžio mėn. 
ugdyme, seimas jas pagerbė atsistojimu. 


Antanina Nausėdienė, viena iš pirmųjų narių-organizatorių, buvo pir- 
mutinė Centro iždininkė, per keturis metus redagavo „Moterų Dirvą“, iš 
pat pradžios atstovavo Moterų Sąjungą Tautos Taryboje ir yra nuveikus 


Antanina Nausėdienė 
Iždininkė — 1914-1917 
Redaktorė — 1918-1923 

Illinois Valstijos Direktorė — 
1924-1925 


daug įvairių darbų. A. Nausėdienės rūpesčiu susitvėrė pirmoji Moterų 
Sąjungos kuopa Šv. Jurgio parapijoj, Chicago, Ill., 1914 m. gruodžio mėn. 
Kun. F. Kemėšio patariama, A. Nausėdienė ieškojo daugiau žymių moterų 
naujai suorganizuotai Moterų sąjungai. Reikėjo daug rašyti, reklamuoti 
naująją moterų draugiją. Nenuostabu, kad būdama gera kalbėtoja, gabi 
publicistė-rašytoja, A. Nausėdienė pati atliko didžiąją darbo dalį. Jos kal- 
bos sutraukdavo daug klausytojų. Ji suorganizavo 9-nias Moterų Sąjungos 
kuopas. 


Magdalena Klimienė Veronika Valantiejienė 
Pennsylvania Valtijos Direktorė 1924-1995 — Pirmininkė 
1929-1931 


Šiame seime nutarta įsteigti jaunamečių skyrių. 

Dvasios vadas kun. M. Urbonas, po karštos kalbos apie Moterų Sąjun- 
gos ugdymą, pažadėjo $75.00 įvairioms dovanoms. Dovana turėjo būti ski- 
riama narei, kuri įsteigs tris naujas kuopas, kuri daugiausia įrašys narių 
į Pašalpos ir Pomirtinės skyrius, kuri įrašys daugiausia mergaičių į jauna- 
mečių skyrių ir tai sąjungietei, kuri parašys geriausią rašinį apie Moterų 
Sąjungos gerumą, naudingumą ir praktiškumą. 

Už uolų pasidarbavimą Moterų Sąungai seimas nutarė Dvasios vadui 
kun. M. Urbonui per seiminį bankietą įteikti $100.00 ir gėlių puokštę. 

Į Centro valdybą išrinkta: dvasios vadas kun. M. Urbonas, pirm. V. 
Valantiejienė, vicepirm. O. Dobrovolskienė, rašt. M. Vaičiūnienė, ižd. M. 
Gurinskaitė, iždo glob. J. Gedminaitė ir B. Bitautienė. Atstovė į Federacijos 
Tarybą — S. Sakalienė. 

Direktorės: Illinois — A. Nausėdienė, Massachusetts ir Maine — M. 
Sakalauskaitė, Michigan — M. Širvaitienė, New York ir New Jersey — 
S. Subatienė, Ohio — M. Jankauskienė, Pennsylvania — M. Žukienė. 


VIENUOLIKTAS SEIMAS 


Vienuoliktas seimas įvyko Hartford, Conn., 1925 m. rugpiūčio 17-19 d. 
Atstovių atvyko 42. Narių Sąjungoj tais metais būta 2,417. 

Iš svarbesnių nutarimų pažymėtini šie: duotos Šv. Kazimiero Seserų 
Kongregacijai $5,000.00 paskolos vienų metų nuošimtį paaukoti vienuoly- 

